  Майя Бывальцева Удмуртиысь эмъяськонниосы 20 «Лада–Нива» машинаос вуизы. Санитар транспортэз «Модернизация первичного звена здравоохранения» федерал программая басьтӥзы. Со сярысь элькунысь тазалыкез утёнъя министерстволэн пресс-службаез ивортӥз. Машинаосын висисьёсты эмъяськонние вайылозы, эмчиос висисьёс доры поталозы, озьы ик эмъюмъёсты кулэ интые вуттозы, анализъёсты эскерыны нуллозы. Быдэн одӥг автомашина Алнаш, Балезино, Вавож, Дэбес, Эгра, Кез, Можга, Ува, Якшур-Бӧдья ёрос эмъяськонниос но Сарапулысь кар нылпи эмъяськонни басьтозы. Дэриысь но Глазовысь эмъюртъёсы быдэн вить машина вуоз. Транспортлы кулэяськон туж бадӟым. Милям автопаркмы 50 процентлы вужмемын, нош эмчиос Глазкаретӥ гинэ уг ветло, быдэс ёросэ потано луэ. Берло ар ӵоже калыклэн кулэяськонэз туж воштӥськиз, терапевтлэн дырыз дыръя вуэмез, квалифицированной юрттэт сётэмез висисьёсты эмъямын туж бадӟым инты басьтэ Владимир Камашев, Глазовысь ёроскуспо эмъяськоннилэн валтӥсь эмчиезлэн воштӥсезТу э Удмуртие санитар машинаосты куинетӥзэ басьтӥз ни – оглом 67 автомобиль вуиз. Ар пумозь элькунысь эмъяськонниослы эшшо 56 огмет (единица) транспорт сётозы на. Со сяна, федерал программая 47 огмет эм тӥрлык вуоз, фельдшер-акушер пунктъёс но эмъяськонниос пуктозы. Оглом туэ федерал но улосвыл коньдэтъёсысь 1 миллиард 100 миллион манет висъямын луоз, 2025-тӥ ар пумозь – 5 миллиард 700 миллион манет. Тодэ вайытом, азьвылгес 20 элькунысь кар но ёрос эмъяськонниосы 20 машинаос вуизы вал. Тегъёс: Авто Ижкар Удмуртия автомашинаос тазалыкезутён эмъяськонниос  